รัฐบาลไทย-ข่าวทำเนียบรัฐบาล-มท. ประชุมชี้แจงแนวทางปฏิบัติตามมติ ครม. งบแก้ปัญหาภัยแล้งและอุทกภัยในจังหวัด ย้ำคำนึงประโยชน์ส่วนรวม พร้อมติดตามเร่งรัดการใช้จ่ายงบประมาณรายจ่าย ปี 2562
วันพฤหัสบดีที่ 5 กันยายน 2562
มท. ประชุมชี้แจงแนวทางปฏิบัติตามมติ ครม. งบแก้ปัญหาภัยแล้งและอุทกภัยในจังหวัด ย้ําคํานึงประโยชน์ส่วนรวม พร้อมติดตามเร่งรัดการใช้จ่ายงบประมาณรายจ่าย ปี 2562
มท. ประชุมชี้แจงแนวทางปฏิบัติตามมติ ครม. งบแก้ปัญหาภัยแล้งและอุทกภัยในจังหวัด ย้ําคํานึงประโยชน์ส่วนรวม พร้อมติดตามเร่งรัดการใช้จ่ายงบประมาณรายจ่าย ปี 2562
วันนี้ (5 ก.ย. 62) เวลา 09.00 น. ที่ห้องประชุมราชสีห์ กระทรวงมหาดไทย นายฉัตรชัย พรหมเลิศ ปลัดกระทรวงมหาดไทย ได้มอบหมายให้ นายบุญธรรม เลิศสุขีเกษม รองปลัดกระทรวงมหาดไทย เป็นประธานในการประชุมชี้แจงแนวทางปฏิบัติตามมติ ครม.ในการแก้ไขและบรรเทาความเดือดร้อนของประชาชนในพื้นที่ อันเนื่องมาจากปัญหาภัยแล้งและอุทกภัยในจังหวัด ผ่านระบบวีดิทัศน์ทางไกล (Video Conference) ไปยังผู้ว่าราชการจังหวัดทั่วประเทศ โดยมีผู้แทนหน่วยงานที่เกี่ยวข้องทั้งในส่วนกลาง ส่วนภูมิภาค ผู้แทนหน่วยงานส่วนราชการ/รัฐวิสาหกิจในสังกัด กรุงเทพมหานคร และเมืองพัทยา เข้าร่วมการประชุม
โดยการประชุมในครั้งนี้ มี นางญาณี แสงศรีจันทร์ ที่ปรึกษาด้านพัฒนาระบบการเงินการคลัง กรมบัญชีกลาง และ นางสาวนิรมล พานิชพงษ์พันธุ์ ผู้อํานวยการกองจัดทํางบประมาณเพื่อการบูรณาการ
เขตพื้นที่ฯ สํานักงบประมาณ พร้อมคณะ ร่วมประชุมชี้แจงด้วย
นายบุญธรรม เลิศสุขีเกษม ประธานการประชุม เปิดเผยว่า จากมติคณะรัฐมนตรีเมื่อวันที่ 20 สิงหาคม 2562 มอบหมายให้ กระทรวงมหาดไทยเป็นเจ้าภาพหลัก ร่วมกับกระทรวงทรัพยากรธรรมชาติและสิ่งแวดล้อม กระทรวงเกษตรและสหกรณ์ และหน่วยงานที่เกี่ยวข้อง ดําเนินโครงการแก้ไขและบรรเทาปัญหาความเดือดร้อนของประชาชนในพื้นที่อันเนื่องมาจากปัญหาภัยแล้งและอุทกภัยในจังหวัด โดยให้หารือในรายละเอียดเกี่ยวกับงบประมาณค่าใช้จ่ายกับสํานักงบประมาณและให้นําเสนอคณะรัฐมนตรี ซึ่ง ครม.ได้มีมติอนุมัติในหลักการ (27 สิงหาคม 2562) ให้กระทรวงมหาดไทยใช้จ่ายจากงบประมาณรายจ่ายประจําปีงบประมาณ พ.ศ. 2562 งบกลาง รายการเงินสํารองจ่ายเพื่อกรณีฉุกเฉินหรือจําเป็น ภายในกรอบวงเงิน 15,800 ล้านบาท แยกเป็นสําหรับ 74 จังหวัด จังหวัดละ 200 ล้านบาท และสําหรับจังหวัดสุรินทร์และจังหวัดบุรีรัมย์ จังหวัดละ 500 ล้านบาท โดยจังหวัดเป็นหน่วยรับงบประมาณ
เพื่อให้การดําเนินการเป็นไปอย่างรวดเร็วและมีประสิทธิภาพ ในเบื้องต้น กระทรวงมหาดไทยได้มีการประชุมร่วมกับสํานักงบประมาณ หารือแนวทางในการจัดทําแผนงาน/โครงการ ในการแก้ไขและบรรเทาปัญหา เพื่อให้สอดคล้องกับการขอรับการจัดสรรงบประมาณ รวมทั้งได้จัดทําร่างแนวทางปฏิบัติให้จังหวัด เพื่อใช้เป็นกรอบดําเนินการแก้ไขและบรรเทาปัญหาความเดือดร้อนของประชาชนในพื้นที่อันเนื่องมาจากปัญหาภัยแล้งและอุทกภัยในจังหวัด ซึ่งการประชุมในวันนี้ ได้กําชับให้ผู้ว่าราชการจังหวัดต้องปฏิบัติตามแนวทางของสํานักงบประมาณอย่างเคร่งครัด และสร้างความเข้าใจกับหน่วยงานที่เกี่ยวข้องในพื้นที่ โดยโครงการที่ขอใช้งบประมาณนั้น ต้องเป็นการแก้ไขปัญหาความเดือดร้อนเร่งด่วนของประชาชน เช่น โครงการที่เกี่ยวกับการสร้างอาชีพ รายได้ การจ้างแรงงาน ตลอดจนการซ่อมแซม ปรับปรุง พัฒนาแหล่งน้ํา การขุดเจาะ เป่าล้างบ่อบาดาล ระบบส่งน้ํา ระบบประปา เป็นต้น และต้องเป็นโครงการที่มีความพร้อม โดยให้ผู้ว่าราชการจังหวัดเสนอแผนงาน/โครงการผ่านกองจัดทํางบประมาณเขตพื้นที่ 18 เขต (CBO) ระหว่างวันที่ 3-5 กันยายน 2562 และจะต้องดําเนินการก่อหนี้ผูกพันงบประมาณให้แล้วเสร็จ ภายในวันที่ 30 กันยายน 2562 โดยแผนงาน/โครงการจะต้องมีความพร้อมด้านแบบรูปรายการ มีประมาณราคาค่าก่อสร้าง(ปร.4 ปร.5) สถานที่ไม่มีข้อทักท้วง และสามารถดําเนินการได้ทันที เมื่อได้รับการจัดสรรงบประมาณดังกล่าว ทั้งนี้ การดําเนินการแก้ไขและบรรเทาปัญหาความเดือดร้อนของประชาชนดังกล่าวจะต้องเป็นไปอย่างโปร่งใส คุ้มค่าและประหยัด โดยพิจารณาเป้าหมาย ประโยชน์ที่จะได้รับ เพื่อให้เกิดประสิทธิภาพและเกิดผลสัมฤทธิ์กับประชาชนอย่างเป็นรูปธรรมอย่างรวดเร็วและเกิดประสิทธิภาพสูงสุด
จากนั้น เวลา 11.00 น. นายพรพจน์ เพ็ญพาส รองปลัดกระทรวมหาดไทย ได้เป็นประธานการประชุมเพื่อติดตามเร่งรัดการใช้จ่ายงบประมาณของกระทรวงมหาดไทย ประจําปี 2562 ทั้งในส่วนกลาง ส่วนภูมิภาค จังหวัด และกลุ่มจังหวัด เพื่อให้เป็นไปตามแผนปฏิบัติงาน แผนการใช้จ่ายงบประมาณรายจ่ายประจําปี และสอดคล้องตามมาตรการในการขับเคลื่อนยุทธศาสตร์ชาติและแผนแม่บท ซึ่งผลการใช้จ่ายงบประมาณในภาพรวมณ วันที่ 30 สิงหาคม 2562 ที่ร้อยละ 93.57 จําแนกเป็น รายจ่ายประจําร้อยละ 96.53 และรายจ่ายลงทุนร้อยละ 76.25 ซึ่งในที่ประชุมผู้แทนหน่วยงานต่าง ๆ ได้รายงานผลการดําเนินงานและความคืบหน้าของการเบิกจ่ายงบประมาณ รวมถึงปัญหาและอุปสรรคที่ทําให้การใช้จ่ายงบประมาณไม่เป็นไปตามเป้าหมาย รวมทั้งได้มีการหารือถึงแนวทางการแก้ไขปัญหาเพื่อให้การดําเนินงานและการเบิกจ่ายงบประมาณเป็นไปตามเป้าหมายที่ได้วางไว้ ทั้งนี้ที่ประชุมได้กําชับให้ทุกหน่วยงานเร่งรัดการดําเนินงานและการใช้จ่ายงบประมาณ รวมทั้งการบริหารจัดการให้เป็นไปตามแผนและเป้าหมายตามมติคณะรัฐมนตรี พร้อมทั้งได้กําชับให้จังหวัดและกลุ่มจังหวัดติดตามโครงการ/งานที่อยู่ในพื้นที่รับผิดชอบอย่างใกล้ชิดและต่อเนื่อง พร้อมทั้งให้แต่ละหน่วยงานเตรียมความพร้อมการปฏิบัติงานในช่วงสิ้นปีงบประมาณ เช่น การบันทึกรายการขอเบิกเงิน PO การปรับหมวดรายจ่าย และการเบิกหักผลักส่ง ในระบบ GFMIS รวมถึงการก่อหนี้ผูกพันและลงนามในสัญญาต่างๆ ให้ทันตามห้วงเวลา ตลอดจนการเตรียมความพร้อมสําหรับการดําเนินงานและบริหารงบประมาณรายจ่ายประจําปีงบประมาณ พ.ศ. 2563 อีกด้วย